
Vedtægtsudvalg – kommissorie – 10/09/2025
Repair Cafe Danmarks vedtægter er ganske rummelige, så det er sjældent, at de stiller sig hindrende i vejen for noget – men på nogle punkter er de lidt uklare. Med foreningens vækst og overgangen til et fuldtidssekretariat har der været behov for justeringer. Generalforsamlingen 2024 fulgte derfor bestyrelsens forslag om at nedsætte et vedtægtsudvalg, som skal fremlægge ét eller flere ændringsforslag til vedtægterne på næste ordinære generalforsamling.
Vedtægterne er vores overordnede “lov”, og de er – og skal være – lidt besværlige at ændre. På næste niveau kommer bestyrelsens forretningsorden, som bestyrelsen kan ændre ved almindeligt flertal. Derudover ligger der også nogle bestemmelser i generalsekretærens ansættelseskontrakt, som kan ændres ved almindelig opsigelse. Jo mere vi regulerer i forretningsordenen frem for vedtægterne, jo mere fleksible er vi.
Ændringsforslaget skal: 
A. Tage højde for, at der nu er ansatte i et sekretariat, og gøre det klart, hvad omfanget af deres selvstændige handlemuligheder er – herunder tegningsret.
B. Redigere de punkter – fx vedrørende medlemskab – hvor formuleringerne er uklare.
C. Forstærke kontinuiteten (forhindre kup og afhængighed af enkeltstående nøglepersoner).
D. Forenkle reglerne for eksklusion – både forståelsesmæssigt og administrativt.
E. Ikke sætte begrænsninger for udbygning af en regionsstruktur eller for opnåelse af andre indtægtskilder.
F. Anvende et kønsneutralt sprog.
G. Gøre det tydeligt, hvem der er opstillingsberettigede til bestyrelsen (inkl. sekretariat og enkeltpersoner samt organisationer).
Overordnet beskrivelse af ændringsforslag:
· §1 ingen ændringer 
· §2: De dele, som beskrev visionen, er rykket fra §3 op til §2 for at skabe mere klarhed.
· §3: Forkortet og sat i punktform for bedre overblik.
· §4: Omformuleret til en mere åben beskrivelse, så vi ikke udelukker evt fremtidige muligheder.
· §5: Omskrevet for at undgå misforståelser om, hvad et medlem er. For at tydeliggøre forskellene mellem medlemskab og opstillingsret/valgbarhed, blevet delt ud i to forskellige paragraffer – hhv. §5 og §7. Paragraf 5 indeholder desuden nu både beskrivelse af krav og goder for medlemmer:
· §5A medlemsfordele (nu rettet til så vi kun overordnet beskriver hvad man kan forvente som medlem)
· §5B medlemskrav
· §6 ingen ændringer eller små sproglige ændringer. Mulighed for at indskrive en sætning om sekretariatets rolle.
· §7 er omskrevet for at skabe klarhed om generalforsamlingen og der er nu tre underparagraffer er: 
· §7A ekst om formaliteter ved valg af bestyrelsen er flyttet hertil. Beskrivelse af afstemning med fuldmagt er fjernet, da den var uklar. Mulighed for online-afstemning er inkluderet. Det er desuden blevet beskrevet hvordan stemmer afgives – selvom det ikke har været kampvalg i mange år. 
· §7B Gør det klart, hvem der kan opstille og hvem der har stemmeret (de tre beskrevne grupper). Paragraffen udelukker ikke evt professionelle bestyrelsesmedlemmer i fremtiden. Det er præciseret, hvem der ikke kan opstille (sekretariatet m.fl.). 
· §7C (før §9) Omskrevet til kønsneutralt sprog og med beskrivelse af den to-årige valgperiode – for at sikre kontinuitet og undgå kup.
· §8 ingen ændringer eller små sproglige ændringer 
· §9 (før §10) kasserer er ændret til økonomiansvarlig fordi vi nu har et sekretariat. Det er tilføjet at ved eventuelle interne/lukkede punkter skal disse ikke offentligøres på hjemmesiden.
· [bookmark: _heading=h.vawq9n39s4vp]§10 (før §11) Følgende sætning er omformuleret for at give sekretariatet mere handlekraft: "Foreningens formand og næstformand skal altid være orienteret om og enig i ansøgninger til fonde og offentlige midler.". Det er blevet specificeret at intern revision altid skal gøres. 
· §11 (før §12)  Ændret til også at inkludere generalsekretæren i tegningsretten. Der er foreslået en fleksibel model. Kommentar: Bestyrelsen kan i forretningsordenen vedtage indskrænkninger i denne tegningsret.
· §12 (før §13)  ingen ændringer. Mulighed for at skrive noget ind med sekretariatets rolle i hæftelse hvis relevant.
· §13 (før §14) ingen ændringer eller små sproglige ændringer 
· §14 (før §15)  Det er præciseret, hvad eksklusion indebærer, og hvilke beføjelser bestyrelsen har. Det er tydeliggjort, hvad der kan føre til eksklusion med henvisning til medlemskrav i §5B.
· §15 (før §16) ingen ændringer eller små sproglige ændringer

